Ericu950/Stoicheia-meter-silver huggingface dataset:
οὕτως οἱ μὲν ἱερεῖς Ναδὰβ καὶ Ἀβιούδ , ἵνα ζήσωσιν , ἀποθνῄσκουσιν θνητῆς ζωῆς ἄφθαρτον ἀντικαταλλαττόμενοι βίον καὶ ἀπὸ τοῦ γενομένου πρὸς τὸ ἀγένητον μετανιστάμενοι ·
ἐφ ὧν τὰ σύμβολα τῆς ἀφθαρσίας ᾄδεται , ὅτι ἐτελεύτησαν ἐνώπιον κυρίου  Lev .
10 , 2  , τουτ έστιν ἔζησαν ·
νεκρὸν γὰρ οὐ θέμις εἰς ὄψιν ἐλθεῖν τοῦ θεοῦ 0 .
καὶ πάλιν τοῦτό ἐστιν ὃ εἶπε κύριος ·
„ ἐν τοῖς ἐγγίζουσί μοι ἁγιασθήσομαι “  Lev .
10 , 3  , „ νεκροὶ δ  , “ ὡς καὶ ἐν ὕμνοις λέγεται , „ οὐκ αἰνέσουσι κύριον “  Psalm 113 , 25  ·
ζώντων γὰρ τὸ ἔργον 0 .
κάιν δ ὁ ἐναγὴς καὶ ἀδελφοκτόνος οὐδαμοῦ τῆς νομοθεσίας ἀποθνῄσκων εὑρίσκεται , ἀλλὰ καὶ λόγιόν ἐστιν ἐπ αὐτῷ χρησθὲν τοιοῦτον ·
„ ἔθετο κύριος ὁ θεὸς τῷ Κάιν σημεῖον , τοῦ μὴ ἀνελεῖν αὐτὸν πάντα τὸν εὑρίσκοντα “  Gen .
ὅτι , οἶμαι , ἡ ἀσέβεια κακόν ἐστιν ἀτελεύτητον , ἐξαπτόμενον καὶ μηδέποτε σβεσθῆναι δυνάμενον , ὡς τὸ ποιητικὸν ἁρμόττειν ἐπὶ κακίας εἰπεῖν 0 ·
ἡ δέ τοι οὐ θνητή , ἀλλ ἀθάνατον κακόν ἐστιν , ἀθάνατον δ ἐν τῷ παρ ἡμῖν βίῳ , ἐπεὶ πρός γε τὴν ἐν θεῷ ζωὴν ἄψυχον καὶ νεκρὸν καὶ „ κοπρίων “ , ὡς ἔφη τις , „ ἐκβλητότερον 0 1 .
“ ἀλλ ἔδει γε πάντως χώρας ἀπονεμηθῆναι διαφερούσας πράγμασι διαφέρουσιν , οὐρανὸν μὲν ἀγαθῷ , τὰ δὲ περίγεια κακῷ 0 .
τὸ μὲν οὖν ἀγαθὸν ἀνώφοιτόν ἐστι , κ ἂν εἴ ποτε ἔλθοι πρὸς ἡμᾶς  φιλόδωρος γὰρ ὁ πατὴρ αὐτοῦ  , σπουδάζει παλινδρομῆσαι δικαίως 0 ·
τὸ δὲ κακὸν ἐνταυθοῖ καταμένει , πορρωτάτω θείου χοροῦ διῳκισμένον , περιπολοῦν τὸν θνητὸν βίον καὶ μὴ δυνάμενον ἐκ τοῦ ἀνθρωπίνου γένους ἀποθανεῖν .
τοῦτό τις καὶ τῶν ἐπὶ σοφίᾳ θαυμασθέντων ἀνὴρ δόκιμος ἐφώνησε μεγαλειότερον ἐν Θεαιτήτῳ φάσκων ·
„ ἀλλ  οὔ τ ἀπολέσθαι τὰ κακὰ δυνατόν  ὑπεναντίον γάρ τι τῷ ἀγαθῷ αἰεὶ εἶναι ἀνάγκη  οὔ τε ἐν θείοις αὐτὰ ἱδρῦσθαι , τὴν δὲ θνητὴν φύσιν καὶ τόνδε τὸν τόπον περιπολεῖν 0 ·
διὸ καὶ πειρᾶσθαι χρὴ ἐνθένθε ἐκεῖσε φεύγειν ὅτι τάχιστα .
φυγὴ δὲ ὁμοίωσις θεῷ κατὰ τὸ δυνατόν 0 ·
ὁμοίωσις δὲ δίκαιον καὶ ὅσιον μετὰ φρονήσεως γενέσθαι 0 .
“ εἰκότως οὖν ὁ Κάϊν οὐκ ἀποθανεῖται , τὸ κακίας σύμβολον , ἣν ἀεὶ δεῖ ζῆν ἐν τῷ θνητῷ γένει παρ ἀνθρώποις ·
ὥστ οὐκ ἀπὸ σκοποῦ τὸ „ θανάτῳ θανατοῦσθαι “ λέλεκται τὸν ἀνδροφόνον διὰ τὰς δεδηλωμένας αἰτίας .
τὸ δὲ „ οὐχ ἑκών , ἀλλ ὁ θεὸς παρέδωκεν “ ἐπὶ τῶν τὸν ἀκούσιον φόνον δρώντων πάνυ καλῶς εἴρηται .
δοκεῖ γὰρ αὐτῷ τὰ μὲν ἑκούσια γνώμης τῆς ἡμετέρας ἔργα εἶναι , τὰ δὲ ἀκούσια θεοῦ 0 ·
λέγω δὲ οὐ τὰ ἁμαρτήματα , ἀλλὰ τ οὐναντίον ὅσα ἁμαρτημάτων ἐστὶ κόλασις .
ἀπρεπὲς γὰρ θεῷ τὸ κολάζειν ἅτε πρώτῳ καὶ ἀρίστῳ νομοθέτῃ , κολάζει δὲ δῐ ὑπηρετούντων ἑτέρων , οὐ δι ἑαυτοῦ 0 1 .
τὰς μὲν γὰρ χάριτας καὶ δωρεὰς καὶ εὐεργεσίας αὐτὸν ἁρμόττει προτείνειν ἅτε ἀγαθὸν καὶ φιλόδωρον ὄντα φύσει , τὰς δὲ τιμωρίας οὐκ ἄνευ μὲν ἐπικελεύσεως τῆς ἑαυτοῦ βασιλέως ἅτε ὑπάρχοντος , δι ἄλλων δέ , οἳ πρὸς τοιαύτας χρείας εὐτρεπεῖς εἰσι 0 .
μαρτυρεῖ δέ μου τῷ λόγῳ ὁ ἀσκητὴς ἐν οἷς φησιν ·
„ ὁ θεὸς ὁ τρέφων με ἐκ νεότητος , ὁ ὁἄγγελος ὁ ὁῥυόμενός με ἐκ πάντων τῶν κακῶν “  Gen 0 .
τὰ μὲν γὰρ πρεσβύτερα ἀγαθά , οἷς ἡ ψυχὴ τρέφεται , ἀνέθηκε θεῷ , τὰ δὲ νεώτερα , ὅσα ἐκ φυγῆς ἁμαρτημάτων περιγίνεται , θεράποντι θεοῦ 0 .
διὰ τοῦτ  , οἶμαι , καὶ ἡνίκα τὰ τῆς κοσμοποιΐας ἐφιλοσόφει , πάντα τ ἄλλα εἰπὼν ὑπὸ θεοῦ γενέσθαι μόνον τὸν ἄνθρωπον ὡς ἂν μετὰ συνεργῶν ἑτέρων ἐδήλωσε διαπλασθέντα .
„ εἶπε “ γάρ φησιν „ ὁ θεός ·
ποιήσωμεν ἄνθρωπον κατ εἰκόνα ἡμετέραν “  Gen .
1 , 26  , πλήθους διὰ τοῦ „ ποιήσωμεν “ ἐμφαινομένου .
διαλέγεται μὲν οὖν ὁ τῶν ὅλων πατὴρ ταῖς ἑαυτοῦ δυνάμεσιν , αἷς τὸ θνητὸν ἡμῶν τῆς ψυχῆς μέρος ἔδωκε διαπλάττειν μιμουμέναις τὴν αὐτοῦ τέχνην , ἡνίκα τὸ λογικὸν ἐν ἡμῖν ἐμόρφου , δικαιῶν ὑπὸ μὲν ἡγεμόνος τὸ ἡγεμονεῦον ἐν ψυχῇ , τὸ δ ὑπήκοον πρὸς ὑπηκόων δημιουργεῖσθαι 0 .
κατεχρήσατο δὲ καὶ ταῖς μεθ ἑαυτοῦ δυνάμεσιν οὐ διὰ τὸ λεχθὲν μόνον , ἀλλ ὅτι ἔμελλεν ἡ ἀνθρώπου ψυχὴ μόνη κακῶν καὶ ἀγαθῶν ἐννοίας λαμβάνειν καὶ χρῆσθαι ταῖς ἑτέραις , εἰ μὴ δυνατὸν ἀμφοτέραις 0 .
ἀναγκαῖον οὖν ἡγήσατο τὴν κακῶν γένεσιν ἑτέροις ἀπονεῖμαι δημιουργοῖς , τὴν δὲ τῶν ἀγαθῶν ἑαυτῷ μόνῳ 0 .
διὸ καὶ λεχθέντος πρότερον „ ποιήσωμεν ἄνθρωπον “ ὡς ἂν ἐπὶ πλήθους , ἐπιφέρεται τὸ ὡς ἂν ἐφ ἑνός 0 ·
„ ἐποίησεν ὁ θεὸς τὸν ἄνθρωπον “  Gen .
τοῦ μὲν γὰρ πρὸς ἀλήθειαν ἀνθρώπου , ὃς δὴ νοῦς ἐστι καθαρώτατος , εἷς ὁ μόνος θεὸς δημιουργός , τοῦ δὲ λεγομένου καὶ κεκραμένου μετ αἰσθήσεως τὸ πλῆθος 0 1 2 .
οὗ χάριν ὁ μὲν κατ ἐξοχὴν ἄνθρωπος σὺν τῷ ἄρθρῳ μεμήνυται  λέγεται γάρ ·
„ ἐποίησεν ὁ θεὸς τὸν ἄνθρωπον , “ τὸν ἀειδῆ καὶ ἄκρατον ἐκεῖνον λογισμόν  , ὁ δὲ ἄνευ τῆς τοῦδε προσθήκης 0 1 ·
„ ποιήσωμεν ἄνθρωπον “ ἐμφαίνει τὸν ἐξ ἀλόγου καὶ λογικῆς συνυφανθέντα φύσεως .
ἑπόμενος τούτοις τό τε εὐλογεῖν τοὺς ἀγαθοὺς καὶ τὸ καταρᾶσθαι τοῖς ὑπαιτίοις ἀνέθηκεν οὐχὶ τοῖς αὐτοῖς , καίτοι γε ἀμφοτέρων ἐχόντων ἔπαινον , ἀλλ ἐπειδὴ τὸ μὲν εὐλογεῖν τοὺς ἀξίους ἡγεμονίαν ἔχει τὴν ἐν ἐγκωμίοις , τὸ δ ἀρὰς τοῖς φαύλοις τίθεσθαι δευτέραν τάξιν , τῶν ἐπὶ ταῦτα χειροτονηθέντων  εἰσὶ δὲ οἱ τοῦ γένους ἀρχηγέται δώδεκα ἀριθμῷ , φυλάρχας αὐτοὺς ὀνομάζειν ἔθος  ἓξ μὲν τοὺς ἀμείνους ἔταξεν ἐπὶ τῆς εὐλογίας , Συμεών , Λευί , Ἰούδαν , Ἰσσάχαρ , Ἰωσὴφ καὶ Βενιαμίν , τοὺς δ ἑτέρους ἐπὶ τῆς κατάρας , τόν τε πρῶτον καὶ τὸν ὕστατον τῶν Λείας , Ῥουβὴν καὶ Ζαβουλών , καὶ τοὺς ἐκ τῶν θεραπαινίδων νόθους τέτταρας  Deut 0 1 2 .
τῆς γὰρ βασιλείου καὶ ἱερωμένης φυλῆς οἱ ἡγεμόνες ἐν τῇ προτέρᾳ τάξει χορεύουσιν , Ἰούδας τε καὶ Λευί .
εἰκότως οὖν καὶ τοὺς ἄξια θανάτου δρῶντας ἑτέρων χερσὶν ἐκδίδωσιν ἐπὶ τιμωρίᾳ , βουλόμενος ἡμᾶς ἀναδιδάσκειν , ὅτι ἡ κακοῦ φύσις μακρὰν ἀπελήλαται χοροῦ θείου , ὁπότε καὶ τὸ μιμηλάζον ἀγαθὸν κακῷ , ἡ τιμωρία , δι ἑτέρων βεβαιοῦται .
τὸ δὲ „ δώσω σοι τόπον , οὗ φεύξεται ὁ φονεύσας “  Exod .
21 , 13  ἀκουσίως , πάνυ καλῶς εἰρῆσθαί μοι δοκεῖ ·
τόπον γὰρ καλεῖ νῦν οὐ χώραν ἐκπεπληρωμένην ὑπὸ σώματος , ἀλλὰ δι  ὑπονοιῶν αὐτὸν τὸν θεόν , ἐπειδὴ περιέχων οὐ περιέχεται καὶ ὅτι καταφυγὴ τῶν ὅλων ἐστί .
θέμις οὖν τῷ δόξαντι τροπῇ χρήσασθαι ἀκουσίῳ φάναι κατὰ θεὸν συμβῆναι τὴν τροπήν , ὅπερ οὐ θέμις τῷ ἑκουσίως ἁμαρτόντι 0 .
„ δώσειν “ δέ φησιν οὐ τῷ κτείναντι , ἀλλ ᾧ διαλέγεται , ὥσθ  ἕτερον μὲν εἶναι τὸν οἰκήτορα , ἕτερον δὲ τὸν φεύγοντα 0 .
τῷ μὲν γὰρ ἑαυτοῦ λόγῳ ὁ θεὸς πατρίδα οἰκεῖν τὴν ἐπιστήμην ἑαυτοῦ , ὡς ἂν αὐτόχθονι , δεδώρηται , τῷ δ ἐν ἀκουσίοις γενομένῳ σφάλμασι καταφυγήν , ὡς ὀθνείῳ ξένην , οὐχ ὡς πατρίδα ἀστῷ 0 1 2 .
ταῦτα καὶ περὶ τῶν ἀκουσίων φιλοσοφήσας περὶ τῆς ἐπαναστάσεως καὶ βουλεύσεως ἑξῆς νομοθετεῖ φάσκων ·
„ ἐὰν δέ τις ἐπιθῆται τῷ πλησίον ἀποκτεῖναι αὐτὸν δόλῳ καὶ καταφύγῃ “  Exod .
21 , 14  ἐπὶ τὸν θεόν , τὸν προειρημένον συμβολικῶς τόπον , παρ ὃν ζῆν συμβέβηκε τοῖς πᾶσι 0 ·
καὶ γὰρ ἑτέρωθί φησιν ·
„ ὃς ἂν φύγῃ ἐκεῖ , καὶ ζήσεται “  Deut .
ἀλλ  οὐ ζωὴ μέν ἐστιν αἰώνιος ἡ πρὸς τὸ ὂν καταφυγή , θάνατος δ ὁ ἀπὸ τούτου δρασμός 0 ;
εἰ δέ τις ἐπιτίθεται , πάντως ἐκ προνοίας ἀδικεῖ , καὶ τὸ σὺν δόλῳ πραττόμενον ἑκουσίως ἔνοχον , ὡς τὸ ἀδόλως ἔμπαλιν οὐδ  ὑπαίτιον 0 1 .
οὐδὲν οὖν τῶν ὑπούλως καὶ δολερῶς καὶ ἐκ προνοίας πραττομένων ἀδικημάτων ἄξιον λέγειν γίνεσθαι κατὰ θεόν , ἀλλὰ καθ ἡμᾶς αὐτούς 0 .
ἐν ἡμῖν γὰρ αὐτοῖς , ὡς ἔφην , οἱ τῶν κακῶν εἰσι θησαυροί , παρὰ θεῷ δὲ οἱ μόνων ἀγαθῶν 0 .
ὃς ἂν οὖν καταφύγῃ , τὸ δ ἐστὶν ὃς ἂν τῶν ἁμαρτημάτων μὴ ἑαυτὸν ἀλλὰ θεὸν αἰτιᾶται , κολαζέσθω , τῆς μόνοις ἱκέταις πρὸς σωτηρίαν καὶ ἀσφάλειαν καταφυγῆς , τοῦ βωμοῦ , στερούμενος , καὶ μήποτ εἰκότως ·
ἀμώμων γὰρ ἱερείων , λέγω δὲ ψυχῶν ἀσινῶν καὶ κεκαθαρμένων , τὸ θυσιαστήριον ἀνάπλεών ἐστι ·
δυσίατος δὲ ἢ παντελῶς ἀνίατος μῶμος τὸ φάσκειν καὶ κακῶν αἴτιον εἶναι τὸ θεῖον 0 .
φίλαυτοι δὴ μᾶλλον ἢ φιλόθεοι σπουδάσαντες οἱ τοιοῦτοι τρόποι πάντες εἶναι βαινέτωσαν ἔξω περιρραντηρίων , ἵν ὡς μιαροὶ καὶ ἀκάθαρτοι μηδ  ἐξ ἀπόπτου τὴν ἱερὰν φλόγα τῆς ἀνακαιομένης ἀσβέστου ψυχῆς καὶ θεῷ καθαγνιζομένης ὁλοκλήρῳ καὶ παντελεῖ δυνάμει θεάσωνται 0 .
παγκάλως τις τῶν πάλαι σοφῶν εἰς τ αὐτὸ τοῦτο συνδραμὼν ἐθάρρησεν εἰπεῖν , ὅτι „ θεὸς οὐδαμῇ οὐδαμῶς ἄδικος , ἀλλ ὡς οἷόν τε δικαιότατος , καὶ οὐκ ἔστιν αὐτῷ ὁμοιότερον οὐδὲν ἢ ὃς ἂν ἡμῶν αὖ γένηται ὅτι δικαιότατος 0 1 .
περὶ τοῦτον καὶ ἡ ὡς ἀληθῶς δεινότης ἀνδρὸς καὶ οὐδενία τε καὶ ἀνανδρία 0 .
ἡ μὲν γὰρ τούτου γνῶσις σοφία καὶ ἀρετὴ ἀληθινή , ἡ δὲ ἄγνοια ἀμαθία τε καὶ κακία ἐναργής 0 1 .
αἱ δὲ ἄλλαι δεινότητες δοκοῦσαι καὶ σοφίαι ἐν μὲν πολιτικαῖς δυναστείαις γιγνόμεναι φορτικαί , ἐν δὲ τέχναις βάναυσοι 0 1 .
“ προστάξας οὖν ἀπάγεσθαι τὸν ἀνίερον καὶ κακήγορον τῶν θείων ἀπὸ τῶν ἱερωτάτων καὶ ἐκδίδοσθαι ἐπὶ τιμωρίᾳ φησὶν ἑξῆς ·
„ ὃς τύπτει πατέρα ἢ μητέρα , τελευτάτω “ καὶ ὁμοίως „ ὁ κακηγορῶν πατέρα καὶ μητέρα τελευτάτω “  Exod .
μονονοὺ γὰρ βοᾷ καὶ κέκραγεν , ὅτι τῶν εἰς τὸ θεῖον βλασφημούντων οὐδενὶ συγγνώμης μεταδοτέον .
εἰ γὰρ οἱ τοὺς θνητοὺς κακηγορήσαντες γονεῖς ἀπάγονται τὴν ἐπὶ θανάτῳ , τίνος ἀξίους χρὴ νομίζειν τιμωρίας τοὺς τὸν τῶν ὅλων πατέρα καὶ ποιητὴν βλασφημεῖν ὑπομένοντας ;
τίς δ  ἂν γένοιτο αἰσχίων κακηγορία ἢ τὸ φάσκειν μὴ παρ ἡμᾶς , ἀλλὰ παρὰ θεὸν γένεσιν εἶναι τῶν κακῶν 0 ;
ἐλαύνετε οὖν , ἐλαύνετε , ὦ μύσται καὶ ἱεροφάνται θείων ὀργίων , τὰς μιγάδας καὶ σύγκλυδας καὶ πεφυρμένας , δυσκαθάρτους καὶ δυσεκπλύτους ψυχάς , αἳ ἄκλειστα μὲν ὦτα , ἄθυρον δὲ γλῶτταν , ὄργανα τῆς ἑαυτῶν βαρυδαιμονίας εὐτρεπῆ , περιφέρουσιν , ἵνα καὶ πάντων καὶ ὧν μὴ θέμις ἀκούωσι καὶ πάντα καὶ ὅσα μὴ χρεὼν ἐκλαλῶσιν .
ὅσοι δὲ διαφορὰν ἑκουσίων καὶ ἀκουσίων ἐπαιδεύθησαν καὶ εὔφημον στόμα ἀντὶ κακηγόρου γλώττης ἔλαχον , κατορθοῦντες μὲν ἐπαινετοί , σφαλλόμενοι δὲ μὴ κατὰ γνώμην οὐ πάνυ ψεκτοί 0 ·
διὸ καὶ πόλεις αὐτοῖς εἰς καταφυγὴν ἀπεκρίθησαν  Num .
ἄξιον δὲ τῶν περὶ τὸν τόπον αὐτὰ τὰ ἀναγκαῖα μάλιστα ἀκριβῶσαι 0 .
ἔστι δ ἀριθμῷ τέτταρα ·
ἓν μέν , διὰ τί οὐκ ἐξ ὧν αἱ ἄλλαι φυλαὶ πόλεων ἔλαχον , ἀλλ  ἐξ ὧν ἡ Λευιτικὴ μόνη , φυγάσι πόλεις ἀπεκρίθησαν 0 ·
δεύτερον δέ , διὰ τί ἓξ ἀριθμῷ καὶ οὔ τε πλείους οὔ τε ἐλάττους 0 1 ·
τρίτον , τί δήποτε τρεῖς μὲν πέραν τοῦ Ἰορδάνου , αἱ δ ἕτεραι ἐν τῇ Χαναναίων γῇ 0 1 ·
τέταρτον , διὰ τί προθεσμία τοῖς φυγάσιν ὥρισται τοῦ κατελθεῖν ὁ τοῦ ἀρχιερέως θάνατος 0 .
λεκτέον οὖν περὶ ἑκάστου τὰ ἁρμόττοντα , ἀρχὴν ἀπὸ τοῦ πρώτου λαβόντας .
εἰς τὰς ἀπονεμηθείσας Λευίταις μόνοις πόλεις φεύγειν διείρηται πάνυ προσηκόντως ·
καὶ γὰρ οἱ Λευῖται τρόπον τινὰ φυγάδες εἰσίν , ἕνεκα ἀρεσκείας θεοῦ γονεῖς καὶ τέκνα καὶ ἀδελφοὺς καὶ πᾶσαν τὴν θνητὴν συγγένειαν ἀπολελοιπότες .
ὁ γοῦν ἀρχηγέτης τοῦ θιάσου τούτου λέγων εἰσάγεται τῷ πατρὶ καὶ τῇ μητρί ·
„ οὐχ ἑώρακα ὑμᾶς , καὶ τοὺς ἀδελφοὺς οὐ γινώσκω , καὶ τοὺς υἱοὺς ἀπογινώσκω “  Deut .
33 , 9  ὑπὲρ τοῦ δίχα μεθολκῆς θεραπεύειν τὸ ὄν 0 .
ἡ δ ἀψευδὴς φυγὴ στέρησις τῶν οἰκειοτάτων καὶ φιλτάτων ἐστίν .
φυγάδας οὖν φυγάσι παρακατατίθεται πρὸς τὴν ὧν εἰργάσαντο ἀμνηστίαν , δι ὁμοιότητα ἔργων .
ἆρ  οὖν διὰ τοῦτο μόνον ἢ καὶ δι ἐκεῖνο , ὅτι ἡ τῶν νεωκόρων Λευιτικὴ φυλὴ τοὺς θεοπλαστήσαντας τὸν χρυσοῦν μόσχον , τὸν Αἰγυπτιακὸν τῦφον , ἡβηδὸν ἐξ ἐπιδρομῆς κατέκτειναν , ὀργῇ δικαίᾳ σὺν ἐνθουσιασμῷ καί τινι κατοκωχῇ θεοφορήτῳ χρησάμενοι 0 ;
„ καὶ κτείνει ἕκαστος ἀδελφὸν καὶ πλησίον καὶ τὸν ἔγγιστα “  Exod .
32 , 27  , ἀδελφὸν μὲν ψυχῆς τὸ σῶμα , τὸ δὲ λογικοῦ πλησίον τὸ ἄλογον , τὸν δὲ ἔγγιστα νοῦ τὸν προφορικὸν λόγον 0 1 2 .
οὕτως γὰρ ἂν μόνως θεραπευτικὸν γένοιτο τοῦ τῶν ὄντων ἀρίστου τὸ ἐν ἡμῖν αὐτοῖς ἄριστον , πρῶτον μὲν εἰ ἀναλυθείη ὁ ἄνθρωπος εἰς ψυχήν , διαζευχθέντος καὶ διακοπέντος αὐτῷ τοῦ ἀδελφοῦ σώματος καὶ τῶν ἀνηνύτων ἐπιθυμιῶν ·
εἶτα τῆς ψυχῆς ἀποβαλούσης , ὡς ἔφην , τὸ πλησίον τοῦ λογικοῦ , τὸ ἄλογον  καὶ γὰρ αὐτὸ χειμάρρου τρόπον πενταχῇ σχιζόμενον διὰ πασῶν τῶν αἰσθήσεων οἷα δεξαμενῶν τὴν τῶν παθῶν ἀνεγείρει φοράν  0 ·
εἶθ  ἑξῆς τοῦ λογισμοῦ διοικίσαντος καὶ διαζεύξαντος τὸν ἐγγυτάτω δοκοῦντα εἶναι , τὸν προφορικὸν λόγον , ἵν ὁ κατὰ διάνοιαν ἀπολειφθῇ μόνος , ἔρημος σώματος , ἔρημος αἰσθήσεως , ἔρημος γεγωνοῦ λόγου προφορᾶς 0 ·
ἀπολειφθεὶς γάρ , τῇ κατὰ τὴν μόνωσιν διαίτῃ χρώμενος , τὸ μόνον ὂν καθαρῶς καὶ ἀμεθέλκτως ἀσπάσεται .
πρός γε μὴν τοῖς εἰρημένοις κ ἀκεῖνο ὑπομνηστέον , ὅτι ἡ Λευιτικὴ φυλὴ νεωκόρων καὶ ἱερέων ἐστίν , οἷς ἡ τῶν ἁγίων ἀνάκειται λειτουργία ·
λειτουργοῦσι δὲ καὶ οἱ τὸν ἀκούσιον φόνον δρῶντες , εἴ γε κατὰ Μωυσῆν " ὁ θεὸς παραδίδωσιν εἰς τὰς χεῖρας αὐτῶν “  Exod .
21 , 13  τοὺς θανάτου ἄξια εἰργασμένους πρὸς ἀναίρεσιν 0 .
ἀλλ οἱ μὲν ἐτάχθησαν ἐπὶ τῷ τοὺς ἀγαθοὺς σεμνύνειν , οἱ δ ἐπὶ τῷ τοὺς ὑπαιτίους κολάζειν 0 1 .
αὗται μέν εἰσιν αἱ αἰτίαι , ὧν ἕνεκα οἱ τὸν ἀκούσιον φόνον δράσαντες εἰς μόνας τὰς τῶν νεωκόρων φεύγουσι πόλεις .
τίνες δέ εἰσι καὶ διὰ τί ἀριθμῷ ἕξ , ἑπομένως λεκτέον 0 .
μήποτ οὖν ἡ μὲν πρεσβυτάτη καὶ ἐχυρωτάτη καὶ ἀρίστη μητρόπολις , οὐκ αὐτὸ μόνον πόλις , ὁ θεῖός ἐστι λόγος , ἐφ ὃν πρῶτον καταφεύγειν ὠφελιμώτατον 0 .
αἱ δ ἄλλαι πέντε , ὡς ἂν ἀποικίαι , δυνάμεις εἰσὶ τοῦ λέγοντος , ὧν ἄρχει ἡ ποιητική , καθ ἣν ὁ ποιῶν λόγῳ τὸν κόσμον ἐδημιούργησε 0 ·
δευτέρα δ ἡ βασιλική , καθ ἣν ὁ πεποιηκὼς ἄρχει τοῦ γενομένου 0 ·
τρίτη δ  ἡ ἵλεως , δι ἧς ὁ τεχνίτης οἰκτείρει καὶ ἐλεεῖ τὸ ἴδιον ἔργον 0 ·
τετάρτη δ  ἡ * * * νομοθετικῆς μοῖρα , δι ἧς ἃ μὴ χρὴ γίνεσθαι ἀπαγορεύει 0 .
πάγκαλοι δὲ καὶ εὐερκέσταται πόλεις , ἀξίων σῴζεσθαι ψυχῶν τὸν αἰῶνα ἄρισταί γε καταφυγαί 0 ·
χρηστὴ δὲ καὶ φιλάνθρωπος ἡ διάταξις , ἀλεῖψαι καὶ ῥῶσαι πρὸς εὐελπιστίαν ἱκανή 0 .
ἧς τίς ἂν ἐδυνήθη μᾶλλον τοσαύτην τῶν δυναμένων εὐεργετεῖν ἀναδεῖξαι ἀφθονίαν διὰ τὰς διαφορὰς τῶν ἐν τροπαῖς ἀκουσίοις γενομένων , οἷς οὔ τε ἰσχὺς οὔ τε  ἡ  ἀσθένεια ἡ αὐτή 0 1 ;
προτρέπει δὴ τὸν μὲν ὠκυδρομεῖν ἱκανὸν συντείνειν ἀπνευστὶ πρὸς τὸν ἀνωτάτω λόγον θεῖον , ὃς σοφίας ἐστὶ πηγή , ἵνα ἀρυσάμενος τοῦ νάματος ἀντὶ θανάτου ζωὴν ἀίδιον ἆθλον εὕρηται ·
τὸν δὲ μὴ οὕτως ταχὺν ἐπὶ τὴν ποιητικὴν καταφεύγειν δύναμιν , ἣν Μωυσῆς ὀνομάζει θεόν , ἐπειδὴ δι  αὐτῆς ἐτέθη καὶ διεκοσμήθη τὰ σύμπαντα  τῷ γὰρ ὅτι γέγονε τὸ πᾶν καταλαβόντι μεγάλου κτῆσις ἀγαθοῦ περιγίνεται , ἡ τοῦ πεποιηκότος ἐπιστήμη , ἡ δ εὐθὺς ἀναπείθει τὸ γενόμενον ἐρᾶν τοῦ φυτεύσαντος  ·
τὸν δὲ μὴ οὕτως ἕτοιμον ἐπὶ τὴν βασιλικήν  φόβῳ γὰρ ἄρχοντος τὸ ὑπήκοον , εἰ καὶ μὴ εὐνοίᾳ πατρὸς τὸ ἔκγονον , ἀνάγκῃ σωφρονιζούσῃ νουθετεῖται  0 1 ·
τῷ δὲ μὴ φθάνοντι πρὸς τοὺς λεχθέντας ὅρους ὡς μακρὰν διεστῶτας ἀφικνεῖσθαι καμπτῆρες εἴσω πεπήγασιν ἕτεροι δυνάμεων ἀναγκαίων , τῆς ἵλεω , τῆς προσταττούσης ἃ δεῖ , τῆς ἀπαγορευούσης ἃ μὴ δεῖ .
ὅ τε γὰρ προλαβών , ὡς οὐκ ἀπαραίτητον ἀλλ εὐμενὲς δι ἡμερότητα φύσεώς ἐστι τὸ θεῖον , κ ἂν ἁμάρτῃ πρότερον , αὖθις μετενόησεν ἀμνηστίας ἐλπίδι , ὅ τε ἔννοιαν λαβών , ὅτι νομοθέτης ὁ θεός ἐστιν , πειθαρχῶν οἷς ἂν προστάττῃ πᾶσιν εὐδαιμονήσει ·
ὁ δ ὕστατος ὑστάτην εὑρήσεται καταφυγήν , ἀποτροπὴν κακῶν , εἰ καὶ μὴ μετουσίαν προηγουμένων ἀγαθῶν 0 .
αἵδ εἰσὶν αἱ ἓξ πόλεις , ἃς καλεῖ φυγαδευτήρια  Num .
35 , 12  , ὧν αἱ μὲν πέντε ἀπεικονίσθησαν καὶ ἔστιν αὐτῶν ἐν τοῖς ἁγίοις τὰ μιμήματα , προστάξεως μὲν καὶ ἀπαγορεύσεως οἱ ἐν τῇ κιβωτῷ νόμοι , τῆς δ ἵλεω δυνάμεως τὸ ἐπίθημα τῆς κιβωτοῦ  καλεῖ δὲ αὐτὸ ἱλαστήριον  , ποιητικῆς δὲ καὶ βασιλικῆς τὰ ὑπόπτερα καὶ ἐφιδρυμένα Χερουβίμ 0 1 2 ·
ὁ δ ὑπεράνω τούτων λόγος θεῖος εἰς ὁρατὴν οὐκ ἦλθεν ἰδέαν , ἅτε μηδενὶ τῶν κατ αἴσθησιν ἐμφερὴς ὤν , ἀλλ  αὐτὸς εἰκὼν ὑπάρχων θεοῦ , τῶν νοητῶν ἅπαξ ἁπάντων ὁ πρεσβύτατος , ὁ ἐγγυτάτω , μηδενὸς ὄντος μεθορίου διαστήματος , τοῦ μόνου , ὅ ἔστιν ἀψευδῶς , ἐφιδρυμένος 0 .
„ λαλήσω σοι ἄνωθεν τοῦ ἱλαστηρίου , ἀνὰ μέσον τῶν δυεῖν Χερουβίμ “  Exod .
25 , 21  , ὥσθ ἡνίοχον μὲν εἶναι τῶν δυνάμεων τὸν λόγον , ἔποχον δὲ τὸν λαλοῦντα , ἐπικελευόμενον τῷ ἡνιόχῳ τὰ πρὸς ὀρθὴν τοῦ παντὸς ἡνιόχησιν .
ὁ μὲν οὖν ἄνευ τροπῆς , ἑκουσίου μὲν ἄπαγε , ἀλλὰ καὶ τῆς ἀκουσίου γεγονώς , αὐτὸν τὸν θεὸν κλῆρον ἔχων  Deut 0 .
10 , 9  , ἐν αὐτῷ μόνῳ κατοικήσει ·
οἱ δ οὐκ ἐκ προνοίας ἀλλ ἀβουλήτοις χρησάμενοι σφάλμασι καταφυγὰς ἕξουσι τὰς εἰρημένας ἀφθόνους καὶ πλουσίας οὕτως .
τῶν δὲ πρὸς καταφυγὴν πόλεων τρεῖς μέν εἰσι πέραν , αἳ μακρὰν ἡμῶν τοῦ γένους ἀφεστᾶσι .
τίνες αὗται 0 ;
ὁ τοῦ ἡγεμόνος λόγος καὶ ἡ ποιητικὴ καὶ βασιλικὴ δύναμις αὐτοῦ 0 ·
τούτων γὰρ ὅ τε οὐρανὸς καὶ σύμπας ὁ κόσμος ἐπικοινωνεῖ .
αἱ δὲ προσεχεῖς ἡμῖν καὶ ἐφαπτόμεναι τοῦ τῶν ἀνθρώπων ἐπικήρου γένους , ᾧ μόνῳ συμβέβηκε διαμαρτάνειν , αἱ ἐντός εἰσι τρεῖς , ἡ ἵλεως , ἡ προστακτικὴ τῶν ποιητέων , ἡ ἀπαγορευτικὴ τῶν μὴ ποιητέων ·
αὗται γὰρ ἤδη ἡμῶν ἐφάπτονται .
τίς γὰρ ἀπαγορεύσεως χρεία τοῖς μὴ μέλλουσιν ἀδικήσειν , τίς δὲ προστάξεως τοῖς μὴ πεφυκόσι σφάλλεσθαι , τίς δὲ τῆς ἵλεω τοῖς μη δ ὅλως ἁμαρτησομένοις 0 1 2 ;
ἀλλὰ τό γε ἡμέτερον γένος χρεῖον γέγονε τούτων διὰ τὸ πεφυκέναι καὶ ἐπικλινῶς ἔχειν πρός τε τὰ ἑκούσια καὶ ἀκούσια ἁμαρτήματα .
τέταρτον καὶ λοιπὸν ἦν τῶν προταθέντων ἡ προθεσμία τῆς τῶν πεφευγότων καθόδου , τοῦ ἀρχιερέως ὁ θάνατος , πολλὴν ἐν τῷ ῥητῷ μοι παρέχουσα δυσκολίαν .
ἄνισος γὰρ ἡ τιμωρία κατὰ τῶν τὰ αὐτὰ δρασάντων νομοθετεῖται , εἴ γε οἱ μὲν πλείω χρόνον ἀποδράσονται , οἱ δὲ ἐλάττω 0 ·
μακροβιώτατοι γὰρ οἱ μέν , οἱ δὲ ὀλιγοχρονιώτατοι τῶν ἀρχιερέων εἰσί 0 ·
καὶ οἱ μὲν νέοι , οἱ δὲ πρεσβῦται καθίστανται 0 ·
καὶ τῶν ἑαλωκότων ἐπ ἀκουσίῳ φόνῳ οἱ μὲν ἐν ἀρχῇ τῆς ἱερωσύνης ἐφυγαδεύθησαν , οἱ δ  ἤδη μέλλοντος τελευτᾶν τοῦ ἱερωμένου , ὡς τοὺς μὲν αἰῶνα μακρόν τινα τῆς πατρίδος ἐστερῆσθαι , τοὺς δ αὐτὸ μόνον ἡμέραν , εἰ τύχοι , μεθ  ἣν τὸν αὐχένα ἐπαίροντες καὶ φρυαττόμενοι καὶ γελῶντες τοὺς ἄγχιστα γένους τῶν ἀνῃρημένων ἀφίξονται 0 1 .
τὸ ἄπορον οὖν καὶ δυσαπολόγητον ἀποδρασόμεθα τῆς δι ὑπονοιῶν φυσικῆς ἀποδόσεως ἐφιέμενοι .
λέγομεν γὰρ τὸν ἀρχιερέα οὐκ ἄνθρωπον ἀλλὰ λόγον θεῖον εἶναι πάντων οὐχ ἑκουσίων μόνον ἀλλὰ καὶ ἀκουσίων ἀδικημάτων ἀμέτοχον .
οὔ τε γὰρ ἐπὶ πατρί , τῷ νῷ , οὔ τε ἐπὶ μητρί , τῇ αἰσθήσει , φησὶν αὐτὸν Μωυσῆς  Lev .
21 , 11  δύνασθαι μιαίνεσθαι , διότι , οἶμαι , γονέων ἀφθάρτων καὶ καθαρωτάτων ἔλαχεν , πατρὸς μὲν θεοῦ , ὃς καὶ τῶν συμπάντων ἐστὶ πατήρ , μητρὸς δὲ σοφίας , δι ἧς τὰ ὅλα ἦλθεν εἰς γένεσιν ·
καὶ διότι τὴν κεφαλὴν κέχρισται ἐλαίῳ , λέγω δὲ τὸ ἡγεμονικὸν φωτὶ αὐγοειδεῖ περιλάμπεται , ὡς ἀξιόχρεως " ἐνδύσασθαι τὰ ἱμάτια “ νομισθῆναι  ἐνδύεται δ ὁ μὲν πρεσβύτατος τοῦ ὄντος λόγος ὡς ἐσθῆτα τὸν κόσμον  γῆν γὰρ καὶ ὕδωρ καὶ ἀέρα καὶ πῦρ καὶ τὰ ἐκ τούτων ἐπαμπίσχεται  , ἡ δ ἐπὶ μέρους ψυχὴ τὸ σῶμα , ἡ δὲ τοῦ σοφοῦ διάνοια τὰς ἀρετάς  0 1 2 ·
καὶ ὅτι τὴν κεφαλὴν „ οὐδέποτε ἀπομιτρώσει “ , τὸ βασίλειον οὐκ ἀποθήσεται διάδημα , τὸ σύμβολον τῆς οὐκ αὐτοκράτορος μέν , ὑπάρχου δὲ καὶ θαυμαστῆς ἡγεμονίας , " οὐδ  αὖ τὰ ἱμάτια διαρρήξει “  Lev .
ὅ τε γὰρ τοῦ ὄντος λόγος δεσμὸς ὢν τῶν ἁπάντων , ὡς εἴρηται , καὶ συνέχει τὰ μέρη πάντα καὶ σφίγγει κωλύων αὐτὰ διαλύεσθαι καὶ διαρτᾶσθαι ·
ἥ τ ἐπὶ μέρους ψυχή , καθόσον δυνάμεως μεμοίραται , τῶν τοῦ σώματος οὐδὲν ἀποσχίζεσθαι καὶ ἀποτέμνεσθαι μερῶν παρὰ φύσιν ἐᾷ , τὸ δ ἐπ  αὐτῇ πάντα ὁλόκληρα ὄντα ἁρμονίαν καὶ ἕνωσιν ἀδιάλυτον ἄγει τὴν πρὸς ἄλληλα ·
ὅ τε κεκαθαρμένος τοῦ σοφοῦ νοῦς ἀρρήκτους καὶ ἀπήμονας διαφυλάττει τὰς ἀρετάς , τὴν φυσικὴν αὐτῶν συγγένειάν τε καὶ κοινωνίαν ἁρμοσάμενος εὐνοίᾳ παγιωτέρᾳ .
οὗτος „ ἐπὶ πᾶσαν ψυχὴν τετελευτηκυῖαν “ , ᾗ φησι Μωυσῆς , „ οὐκ εἰσελεύσεται “  Lev .
θάνατος δὲ ψυχῆς ὁ μετὰ κακίας | ἐστὶ βίος , ὥστε οὐδέ τινος ἄγους , ὧν προσβάλλειν ἀφροσύνη φιλεῖ , ποτὲ προσάψεται .
τούτῳ καὶ παρθένος ἐκ τοῦ ἱεροῦ γένους ἁρμόζεται , καθαρὰ καὶ ἀμίαντος καὶ ἀδιάφθορος εἰς ἀεὶ γνώμη ·
χήρας γὰρ καὶ ἐκβεβλημένης καὶ βεβήλου καὶ πόρνης ἀνὴρ οὐδέποτε γίνεται  ibid .
14  , πόλεμον ἄσπονδον καὶ ἀκήρυκτον πρὸς αὐτὰς ἀεὶ συγκροτῶν .
ἐχθρὸν γὰρ αὐτῷ τὸ χηρεύειν ἀρετῆς καὶ ἐκβεβλῆσθαι καὶ πεφυγαδεῦσθαι πρὸς αὐτῆς καὶ πᾶν ὅ τι ἂν ᾖ βέβηλον πεῖσμα καὶ ἀνίερον 0 ·
τὸ δὲ πολυμιγὲς καὶ πολύανδρον καὶ πολύθεον , ἄθεον μὲν οὖν κακόν , πόρνην , οὐ δὲ προσιδεῖν ἀξιοῖ , τὴν ἕνα ἄνδρα καὶ πατέρα τὸν ἡγεμόνα θεὸν ἐπιγεγραμμένην ἠγαπηκώς 0 .
ὑπερβολή τις περὶ τὸν τρόπον τοῦτον τελειότητος ἐνορᾶται .
τὸν μέν γε τὴν μεγάλην εὐξάμενον εὐχὴν οἶδέ που καὶ ἀκουσίως σφαλλόμενον , εἰ καὶ μὴ ἑκουσίῳ γνώμῃ 0 ·
„ ἐὰν δέ τις ἀποθάνῃ ἐπ αὐτῷ ἐξάπινα , παραχρῆμα μιανθήσεται “  Num .
τὰ γὰρ ἀβούλητα ἔξωθεν αἰφνίδιον κατασκήπτοντα παραχρῆμα τὴν ψυχὴν οὐ πρὸς αἰῶνα μήκιστον μιαίνει , ἅτε ὄντα ἀκούσια .
τούτων δ ὁ ἀρχιερεὺς καθάπερ καὶ τῶν ἑκουσίων ὑπεράνω στὰς ἀλογεῖ 0 .
ταῦτα δ οὐκ ἀπὸ σκοποῦ μοι λέλεκται , ἀλλ ὑπὲρ τοῦ διδάξαι , ὅτι φυσικωτάτη προθεσμία καθόδου φυγάδων ὁ τοῦ ἀρχιερέως ἐστὶ θάνατος  Num .
ἕως μὲν γὰρ ὁ ἱερώτατος οὗτος λόγος ζῇ καὶ περίεστιν ἐν ψυχῇ , ἀμήχανον τροπὴν ἀκούσιον εἰς αὐτὴν κατελθεῖν 0 ·
ἀμέτοχος γὰρ καὶ ἀπαράδεκτος παντὸς εἶναι πέφυκεν ἁμαρτήματος .
ἐὰν δὲ ἀποθάνῃ , οὐκ αὐτὸς διαφθαρείς , ἀλλ ἐκ τῆς ἡμετέρας ψυχῆς διαζευχθείς , κάθοδος εὐθὺς δίδοται τοῖς ἑκουσίοις σφάλμασιν ·
εἰ γὰρ μένοντος καὶ ὑγιαίνοντος ἐν ἡμῖν ἐξῳκίζετο , μετανισταμένου πάντως εἰσοικισθήσεται .
γέρας γὰρ ἐξαίρετον ὁ ἀμίαντος ἀρχιερεύς , ἔλεγχος , ἐκ φύσεως κεκάρπωται τὸ μηδέποτ εἰς αὑτὸν παραδέξασθαι τόπον γνώμης ὄλισθον .
διόπερ ἄξιον εὔχεσθαι ζῆν ἐν ψυχῇ τὸν ἀρχιερέα ὁμοῦ καὶ βασιλέα , δικαστὴν ἔλεγχον , ὃς ὅλον ἡμῶν τὸ διανοίας ἀποκεκληρωμένος δικαστήριον ὑπ  οὐδενὸς τῶν ἀγομένων εἰς κρίσιν δυσωπεῖται 0 .
λελαληκότες οὖν τὰ ἁρμόττοντα περὶ φυγάδων τὴν κατὰ τὸν εἱρμὸν ἀκολουθίαν συνυφανοῦμεν .
λέγεται γὰρ ἑξῆς · "
εὗρεν αὐτὴν ἄγγελος κυρίου “  Gen .
16 , 7  , κάθοδον ψηφισάμενος ὑπ αἰδοῦς κινδυνευσούσῃ ψυχῇ πλανᾶσθαι καὶ μονονοὺ προπομπὸς γινόμενος τῆς εἰς τὴν ἀπλανῆ γνώμην ἐπανόδου .
χρήσιμον δὲ καὶ τὰ περὶ εὑρέσεως καὶ ζητήσεως φιλοσοφηθέντα τῷ νομοθέτῃ μὴ ἡσυχασθῆναι 0 .
τοὺς μὲν γὰρ εἰσάγει μηδὲν μή τε ζητοῦντας μή τε εὑρίσκοντας , τοὺς δὲ ἐν ἑκατέρῳ κατορθοῦντας , ἐνίους δὲ θάτερον περιπεποιημένους , ὧν οἱ μὲν ζητοῦντες οὐχ εὑρίσκουσιν , οἱ δ εὑρίσκουσιν οὐ ζητήσαντες 0 .
οἱ μὲν οὖν μή τε εὑρέσεως μή τε ζητήσεως ἐφιέμενοι τὸν λογισμὸν ἀπαιδευσίᾳ καὶ ἀμελετησίᾳ χαλεπῶς ᾐκίσαντο καὶ δυνάμενοι ὀξὺ καθορᾶν ἐπηρώθησαν .
οὕτως φησὶ „ τὴν γυναῖκα Λὼτ στραφεῖσαν εἰς τ οὐπίσω γενέσθαι στήλην “  Gen .
19 , 26  , οὐ μυθοπλαστῶν , ἀλλὰ πράγματος ἰδιότητα μηνύων .
ὃς γὰρ ἂν ὀλιγωρήσας τοῦ διδάσκοντος ὑπὸ ῥᾳθυμίας ἐμφύτου τε ὁμοῦ καὶ συνήθους τὰ μὲν πρόσω καταλίπῃ , δι ὧν ὁρᾶν καὶ ἀκούειν καὶ ταῖς ἄλλαις δυνάμεσιν ἔστι χρῆσθαι πρὸς τὴν τῶν φύσεως πραγμάτων ἐπίκρισιν , ἐκτραχηλίσας δ αὑτὸν εἰς τ οὐπίσω περιαγάγῃ , τὰ τυφλὰ τῶν ἐν τῷ βίῳ πραγμάτων μᾶλλον ἢ τῶν τοῦ σώματος μερῶν ἐζηλωκώς , ἀψύχου καὶ κωφῆς λίθου τρόπον στηλιτεύεται 0 .
οὐ γὰρ ἔσχον , ᾗ φησι Μωυσῆς , οἱ τοιοῦτοι τρόποι „ καρδίαν συνιέναι καὶ ὀφθαλμοὺς βλέπειν καὶ ὦτα ἀκούειν “  Deut .
29 , 4  , ἀλλὰ τυφλὸν καὶ κωφὸν καὶ ἀνόητον καὶ πάντῃ πηρὸν βίον ἀβίωτον ἑαυτοῖς ἐξειργάσαντο , οὐδενὶ τῶν δεόντων ἐφιστάντες .
ἡγεμὼν δ ἐστὶ τοῦ χοροῦ τούτου ὁ τῆς σωματικῆς χώρας βασιλεύς ·
„ ἐπιστραφεὶς “ γάρ φησι „ Φαραὼ εἰσῆλθεν εἰς τὸν οἶκον αὐτοῦ , καὶ οὐκ ἐπέστησε τὸν νοῦν οὐ δ ἐπὶ τούτῳ “  Exod .
7 , 23  , ἴσον τῷ ἐπ οὐδενὶ τὸ παράπαν , ἀλλ εἴασεν αὐτὸν οἷα φυτὸν ἀγεώργητον ἀφαυαίνεσθαι καὶ στειρούμενον ἀγονίᾳ χρῆσθαι 0 .
οἱ μέν γε βουλευόμενοι καὶ σκοπούμενοι καὶ πάντ ἐπιμελῶς ἐξετάζοντες ἀκονῶσι καὶ παραθήγουσιν αὐτόν ·
ὁ δὲ γυμναζόμενος τοὺς οἰκείους φέρει καρπούς , ἀγχίνοιάν τε καὶ σύνεσιν , δι ὧν τὸ ἀφενάκιστον περιγίνεται ·
ὁ δ ἀπερίσκεπτος ἀμβλύνει καὶ περιθραύει τὰς φρονήσεως ἀκμάς .
τὸν μὲν οὖν ἄλογον καὶ ἄψυχον ὡς ἀληθῶς τῶν τοιούτων θίασον ἐατέον , τὸν δὲ τῶν σκέψει καὶ εὑρέσει χρωμένων ἐπικριτέον .
αὐτίκα τοίνυν ὁ πολιτικὸς μὲν ἥκιστα δὲ δοξομανὴς τρόπος , ἐφιέμενος τῆς ἀμείνονος γενεᾶς , ἣν ἀρεταὶ κεκλήρωνται , ζητῶν τε καὶ ἀνευρίσκων αὐτὴν εἰσάγεται .
„ εὗρε “ γάρ φησιν „ ἄνθρωπος τὸν Ἰωσὴφ πλανώμενον ἐν τῷ πεδίῳ , καὶ ἠρώτησεν αὐτόν ·
τοὺς ἀδελφούς μου ἐγὼ ζητῶ , ἀνάγγειλόν μοι , ποῦ βόσκουσιν .
εἶπε δὲ αὐτῷ ὁ ἄνθρωπος ·
ἀπήρκασιν ἐντεῦθεν ·
ἤκουσα γὰρ αὐτῶν λεγόντων ·
πορευθῶμεν εἰς Δωθαΐν .
καὶ ἐπορεύθη Ἰωσὴφ κατόπιν τῶν ἀδελφῶν αὐτοῦ , καὶ εὗρεν αὐτοὺς ἐν Δωθαΐν “  Gen .
ἑρμηνεύεται Δωθαῒν ἔκλειψις ἱκανή , σύμβολον ψυχῆς οὐ μέσως ἀλλὰ τελείως ἀποδεδρακυίας τὰς κενὰς δόξας , αἳ γυναικῶν μᾶλλον ἢ ἀνδρῶν ἐπιτηδεύμασιν ἐοίκασι .
διὸ πάνυ καλῶς ἡ ἀρετὴ Σάρρα „ τὰ γυναικεῖα ἐκλείπει “  Gen .
18 , 11  , περὶ ἃ πονούμεθα οἱ τὸν ἄνανδρον καὶ θῆλυν ὄντως βίον μεταδιώκοντες .
ὁ δὲ σοφὸς καὶ „ ἐκλείπων προστίθεται “  Gen .
25 , 17  κατὰ Μωυσῆν , φυσικώτατα 0 ·
τὴν γὰρ τῆς κενῆς δόξης ἀφαίρεσιν πρόσθεσιν ἀληθείας εἶναι συμβέβηκεν .
εἰ δή τις ἔτ ἐν θνητῷ καὶ πολυμιγεῖ καὶ πολυμόρφῳ βίῳ διατρίβων καὶ κεχρημένος ἀφθόνοις ταῖς πρὸς περιουσίαν ὕλαις σκέπτεται καὶ ζητεῖ περὶ τῆς ἀμείνονος καὶ πρὸς τὸ καλὸν μόνον ἀφορώσης γενεᾶς , ἄξιος ἀποδοχῆς ἐστιν , ἂν μὴ πάλιν τὰ ὀνείρατα καὶ φαντάσματα τῶν νομιζομένων καὶ φαινομένων ἀγαθῶν ὑπαναπλεύσαντα παρευημερήσῃ .
μένων γὰρ ἐν ἀκιβδηλεύτῳ τῇ ψυχικῇ σκέψει , κατ ἴχνος τῶν ζητουμένων βαίνων καὶ ἐπακολουθῶν οὐκ ἀνήσει πρότερον ἢ τοῖς ποθουμένοις ἐντυχεῖν 0 .
ἀλλ οὐδὲν αὐτῶν παρὰ μοχθηροῖς ἀνευρήσει ·
„ ἀπήρκασι γὰρ ἐντεῦθεν “ , τὰς μὲν ἡμετέρας σπουδὰς ἐκλιπόντες , μετοικισάμενοι δ εἰς τὸν ἔρημον κακῶν εὐσεβῶν χῶρον .
λέγει δὲ ταῦτα ὁ ὁἀληθινὸς ἄνθρωπος , ὁ ὁἐπὶ ψυχῆς ἔλεγχος , ὃς ἀποροῦσαν καὶ σκεπτομένην καὶ ζητοῦσαν αὐτὴν ἰδὼν εὐλαβεῖται , μὴ πλανηθεῖσα διαμάρτῃ τῆς ὀρθῆς ὁδοῦ .
πάνυ τεθαύμακα κ ἀκείνους , τὸν μὲν φιλοπευστοῦντα περὶ τοῦ μέσου τῶν ἄκρων καὶ λέγοντα ·
„ ἰδοὺ τὸ πῦρ καὶ τὰ ξύλα , ποῦ τὸ πρόβατον τὸ εἰς ὁλοκάρπωσιν “ , τὸν δ ἀποκρινόμενον 0 ·